**ΔΗΛΩΣΕΙΣ ΤΟΥ ΠΡΟΕΔΡΟΥ ΤΟΥ ΙΣΡΑΗΛ**

**24-2-22**

Σας ευχαριστώ πάρα πολύ. Είναι τιμή για εμένα που βρίσκομαι εδώ, στο λίκνο της Δημοκρατίας, στην Αθήνα, ερχόμενος από την Ιερουσαλήμ. Είναι συμβολική αυτή η επίσκεψη για τον λόγο ότι εκπροσωπούμε δύο αρχαίους, μοναδικούς πολιτισμούς, πολιτισμούς που μπορεί να είχαν τις διαφορές τους, μπορεί να συμφώνησαν σε πολλά πράγματα στο παρελθόν. Κάποιες φορές μπορεί να συνέβαιναν και τα δύο. Τώρα, σε κάθε περίπτωση, έχουμε διαμορφώσει μια πολύ ισχυρή φιλία.

Αυτό είναι πολύ σημαντικό, ειδικά στον σημερινό προβληματισμένο κόσμο. Είναι πολύ σημαντικό, όπως είπατε κι εσείς, να τηρούμε τους κανόνες, να εφαρμόζουμε τη δημοκρατία και για να μπορούμε, βεβαίως, να εφαρμόζουμε το νόμο, πρέπει να έχουμε και τη δύναμη να το πράξουμε αυτό. Είμαστε δύο χώρες οι οποίες εκπέμπουν τη σταθερότητα. Είμαστε υπέρ του διαλόγου και της συναίνεσης ειδικά στην περιοχή μας, έχοντας συνάψει και τις αντίστοιχες συμφωνίες.

Σας ευχαριστώ πάρα πολύ λοιπόν, για τη φιλοξενία σας. Είστε πολύ καλός γνώστης της ιστορίας, όπως γνωρίζω, και ξέρετε πολύ καλά ότι πολλά έχουν συμβεί και επιτευχθεί στο παρελθόν, πολλά μπορούν να γίνουν και στο μέλλον».

Παραλαμβάνοντας το βιβλίο του πατέρα του για τον πόλεμο του Γιομ Κιπούρ μεταφρασμένο στα ελληνικά που του πρόσφερε ο Πρόεδρος της Βουλής των Ελλήνων, ο Πρόεδρος του Ισραήλ δήλωσε:

«Αυτό είναι πολύ συγκινητικό. Ο πατέρας μου έγραψε το βιβλίο που αναδημοσιεύεται ξανά και ξανά, σχεδόν κάθε χρόνο, σε δεκάδες γλώσσες. Το βιβλίο μάς θυμίζει την κατάσταση που βρισκόμασταν και το πώς, μέσα από πολλές προκλήσεις, εξασφαλίσαμε την ειρήνη στο έθνος μας. Επίσης, μας υπενθυμίζει το πόσο σημαντικό είναι να έχουμε έναν κοινό σκοπό για να μπορέσουμε να προχωρήσουμε περαιτέρω.

Κλείνοντας, θα ήθελα να υπενθυμίσω πως οι Έλληνες δεν είχαν καν σχέσεις με τους Ισραηλινούς. Το 1990 ο πατέρας μου με τον πατέρα του σημερινού Πρωθυπουργού κ. Κυριάκου Μητσοτάκη, τον Κωνσταντίνο Μητσοτάκη, έθεσαν τα θεμέλια για τις σχέσεις των χωρών μας. **\***

***Oι δηλώσεις είναι προϊόν διερμηνείας***